PATVIRTINTA

 Šiaulių lopšelio-darželio ,,Eglutė“

 direktoriaus 2020 m. gegužės 20 d.

 įsakymu Nr. V-72

**ŠIAULIŲ LOPŠELIS-DARŽELIS „EGLUTĖ“**

**RESPUBLIKINĖS IKIMOKYKLINIO IR PRIEŠMOKYKLINIO UGDYMO ĮSTAIGŲ, PEDAGOGŲ, VAIKŲ IR TĖVŲ VIRTUALIOS FOTOGRAFIJŲ PARODOS**

**„STEAM VEIKLOS GAMTOJE“**

**NUOSTATAI**

**I SKYRIUS**

**BENDROSIOS NUOSTATOS**

2020 m. liepos 1 – liepos 31 d.

1. Respublikinės ikimokyklinio ir priešmokyklinio ugdymo įstaigų pedagogų, vaikų ir tėvų virtualios fotografijų parodos „STEAM veiklos gamtoje“nuostatai reglamentuoja parodos tikslus, dalyvius, darbų pateikimo ir parodos organizavimo tvarką.
2. Paroda skirta perteikti vaikų kūrybines, pažintines, patyrimines veiklas, ugdant vaikų sakytinės, rašytinės kalbos, skaičiavimo, matavimo, tyrinėjimo gebėjimus.
3. Parodą organizuoja Šiaulių lopšelis-darželis „Eglutė“, įsikūręs adresu – K. Korsako g. 6a, LT-78359 Šiauliai, tel. 8 41 55 22 27.
4. Parodos iniciatorė – Šiaulių lopšelio-darželio „Eglutė“ direktorė Roberta Jankūnienė, koordinatorė – direktoriaus pavaduotoja ugdymui Jūratė Trepkuvienė, organizatorės – ikimokyklinio ugdymo pedagogės Sandra Urbelienė, Žydrūnė Baltrukėnienė, Rimantė Petrauskė.
5. Parodos partneris – Šiaulių miesto savivaldybės švietimo centras. Adresas: Pakalnės g. 6a, LT-76293, Šiauliai, tel. 8 41 526045.

**II SKYRIUS**

**TIKSLAS IR UŽDAVINIAI**

1. Parodos tikslas – organizuoti ir fiksuoti vaikų patyriminę, kūrybinę, meninę, pažintinę, tyrinėjimo, skaičiavimo, matavimo, eksperimentavimo veiklą Lietuvos gamtoje.

7. Uždaviniai:

 7.1. pristatyti 1-3 skaitmenines fotografijas, kuriose atsispindėtų vaikų STEAM veikla gamtoje;

 7.2. skatinti vaikus kartu su tėveliais ar pedagogais daugiau laiko praleisti gryname ore;

 7.3. tenkinti vaikų poreikį bendrauti, pažinti, kurti, eksperimentuoti, tyrinėti, atrasti juos supančią aplinką ir veikti joje;

7.4. patirti fotografavimo džiaugsmą, atskleidžiant savo meninės raiškos gebėjimus;

7.5. plėtoti bendradarbiavimą tarp respublikos ikimokyklinio ir priešmokyklinio ugdymo įstaigų.

**III SKYRIUS**

**DALYVIAI, DARBŲ PATEIKIMO SĄLYGOS**

8. Parodoje kviečiami dalyvauti Lietuvos Respublikos ikimokyklinio ir priešmokyklinio ugdymo įstaigų pedagogai, vaikai ir tėvai (globėjai).

9. Reikalavimai eksponuojamiems darbams:

9.1. pristatyti 1-3 skaitmenines fotografijas, kuriose atsispindėtų vaikų patyriminė, eksperimentinė, meninė, pažintinė veikla Lietuvos gamtoje;

9.2. parodai siunčiamos skaitmeninės nuotraukos ir anketos (1 priedas). Nuotraukos pavadinime būtina nurodyti autoriaus vardą, pavardę, pedagogo vardą ir pavardę, ugdymo įstaigą (turi sutapti siunčiamų priedų (failų) pavadinimai);

9.3. visų siunčiamų fotografijų dydis neturi viršyti 5 MB, formatas – JPG (JPEG).

**IV SKYRIUS**

**ORGANIZAVIMO TVARKA**

10. Skaitmenines nuotraukas ir dalyvio anketą siųsti iki 2020 m. birželio 26 d. el. paštu: sandra.urbeliene@gmail.com

11. Paroda vyks 2020 m. liepos 1 – liepos 31 dienomis Šiaulių lopšelio-darželio „Eglutė“ interneto svetainėje https://eglute.tavodarzelis.lt/ ir lopšelio-darželio „Eglutė“ facebook paskyroje.

12. Pedagogams bus išduodami Šiaulių miesto savivaldybės Švietimo centro pažymėjimai. Dėl pažymėjimų registruotis per internetinę registravimo sistemą „Semi+“. Prisijungti prie sistemos galima adresu <http://www.semiplius.lt> arba centro internetinėje svetainėje [www.svcentras.lt](http://www.svcentras.lt/) skyrelyje „Registracija į renginius“. Daugiau informacijos teirautis Šiaulių miesto savivaldybės Švietimo centro telefonu tel. 8 652 25122.

13. Dalyvio mokestis – 2 Eur**.** Mokėti tik pavedimu. Biudžetinėms įstaigoms pavedimu mokėti į sąskaitą Nr. LT68 7300 0100 86976113 AB bankas „Swedbank“, banko kodas 73000. Iš asmeninių lėšų prašome mokėti pavedimu į sąskaitą Nr. LT73 7300 0100 8725 3055 AB bankas „Swedbank“, banko kodas 73000. Įmokos gavėjas - Šiaulių miesto savivaldybės Švietimo centras. Mokėjimo paskirtyje nurodyti renginio pavadinimą.

14. Visi virtualios parodos dalyviai, bus apdovanoti padėkomis ir pažymomis apie dalyvavimą parodoje „STEAM veiklos gamtoje“, kurios bus išsiųstos elektroniniu paštu.

**V SKYRIUS**

**BAIGIAMOSIOS NUOSTATOS**

15.Pateikdamas fotografijas parodai autorius tampa parodos dalyviu.

16.Parodos organizatoriai turi teisę dalyvių fotografijas publikuoti Šiaulių lopšelio-darželio „Eglutė“ interneto svetainėje <https://eglute.tavodarzelis.lt/>, lopšelio-darželio „Eglutė“ facebook paskyroje, miesto naujienų portaluose.

17. Autorius, pateikdamas nuotrauką parodai, patvirtina, kad yra šios nuotraukos autorius ir yra gavęs joje esančių asmenų sutikimą šią nuotrauką pateikti parodai. Už autorinių teisių pažeidimus atsako nuotraukas pateikę asmenys.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Priedas Nr. 1

**RESPUBLIKINĖS IKIMOKYKLINIO IR PRIEŠMOKYKLINIO UGDYMO ĮSTAIGŲ, PEDAGOGŲ, VAIKŲ IR TĖVŲ VIRTUALIOS FOTOGRAFIJŲ PARODOS**

 **„STEAM VEIKLOS GAMTOJE“**

**DALYVIO ANKETA**

|  |  |
| --- | --- |
| Ugdymo įstaigos pavadinimas |  |
| Vaiko vardas, pavardė,(grupės pavadinimas) amžius |  |
| Pedagogų, tėvų (globėjų) vardas, pavardė, telefono nr., el. paštas |  |
| Pareigos |  |
| Veiklos pavadinimas |  |